Železničná stanica Banská Bystrica

Železničná stanica Banská Bystrica je hlavná železničná stanica v Banskej Bystrici. 

V stanici sa stretávajú dve trate: Železničná trať Zvolen – Vrútky (170) a Železničná trať Banská Bystrica – Červená Skala (172). Obe sú jednokoľajné. Trať 170 je v úseku Zvolen – Banská Bystrica elektrifikovaná sústavou 25 kV 50 Hz. Elektrifikácia prebehla od novembra 2004 do marca 2007. V bezprostrednom susedstve bol v rokoch 2015-2017 vybudovaný a 21. septembra 2017 otvorený areál novej autobusovej stanice s nákupným centrom Terminal, ktorý je bezbariérovo prepojený s budovou železničnej stanice.

Pôvodná hlavná stanica bola postavená v roku 1874 na trati zo Zvolena. Stála na miestach dnešnej reštaurácie Srdiečko do polovice 50. rokov 20. storočia. Stanica patrí do Oblastného riaditeľstva Zvolen.

Doprava

Smer Zvolen - Levice - Bratislava 
V novembri 2015 štát vyhlásil verejné obstarávanie na trať Banská Bystrica - Bratislava v rozsahu 1,5 mil. vlakových kilometrov ročne. Víťazný prepravca Železničná spoločnosť Slovensko zaviedol na trati do hlavného mesta 8 párov priamych rýchlikov a získal až desaťročný monopol na dopravu medzi Banskou Bystricou a Bratislavou. V decembri 2015 štátny dopravca ZSSK oznámil, že od 13. decembra 2015 zriadil priame spojenie Bratislavy s Banskou Bystricou v dvojhodinovom takte.

Smer Žilina - (Praha) 
Od decembra 2015 na trasu Zvolen - Banská Bystrica - Žilina - Praha vstúpila spoločnosť RegioJet, ktorá prevádzkovala jeden pár priameho spojenia po svojej severnej trase cez Čadcu, Ostravu a Olomouc do Prahy. Zároveň sa však zrušilo priame spojenie cez Púchov/Horní Lídeč, prevádzkované štátnym dopravcom. Expresné vlaky Detvan a Fatra jazdia od decembra 2015 z Košíc. Spoj RegioJetu tak bol jediným priamym medzinárodným spojom z Banskej Bystrice, do Žiliny však jazdil každé dve hodiny.

RegioJet začal k 13. decembru 2015 prevádzkovať linku Praha - Žilina - Martin - Banská Bystrica - Zvolen. V staniciach Banská Bystrica a Zvolen boli k dispozícii mobilní predajcovia lístkov. Palubný servis však prebiehal len od/do Martina. RJ 1011 z Prahy mal do Banskej Bystrice príchod 21:26 a spoj RJ 1008 do Prahy odchod 4:57.

Neželezničná doprava 

Železničná stanica je terminál šiestich trolejbusových liniek:
 Linka 1: Železničná stanica - Námestie slobody - centrum - Rooseveltova nemocnica
 Linka 2: Železničná stanica - Námestie slobody - centrum - Radvaň (Vozovňa)
 Linka 4: Železničná stanica - Námestie slobody - centrum - Radvaň (TESCO)
 Linka 6: Železničná stanica - Námestie slobody - centrum - Fončorda (Tulská)
 Linka 7: Železničná stanica - Námestie slobody - centrum - Fončorda (Internátna)
 Linka 8: Železničná stanica - Námestie slobody - centrum - Radvaň (Poľná) - Fončorda (Tulská)

Na stanici zastavujú aj autobusové linky:
 Linka 20: Uhlisko - Námestie slobody - Sásová
 Linka 28: Železničná stanica - Námestie slobody - Kynceľová - Sásová
 Linka 29: Uhlisko - Námestie slobody - Sásová
 Linka 33: Fončorda - Strieborné námestie - Námestie slobody - železničná stanica - Senica
 Linka 34: železničná stanica - Námestie slobody - Hušták - Podlavice
 Linka 35: železničná stanica - Námestie slobody - Komenského - Strieborné námestie - Podlavice - Skubín
 Linka 36: železničná stanica - Námestie slobody - Komenského - Strieborné námestie - Podlavice
 Linka 41: Senica - Partizánska - železničná stanica - Námestie slobody - centrum - Radvaň - Iliaš
 Linka 43: Uhlisko - železničná stanica - Námestie slobody - Komenského - Kostiviarska - Jakub - Uľanka
 Linka 80: Uhlisko - železničná stanica - Partizánska - Sásová - Strieborné námestie - Rooseveltova nemocnica
 Linka 97: železničná stanica - Partizánska - Námestie slobody - centrum - Moskovská - Radvaň - Pršianska terasa
 Linka 100: Uhlisko - železničná stanica - Námestie Štefana Moysesa

Od 1. októbra 2016 do marca 2017 bolo kvôli výstavbe autobusovej stanice uzavreté parkovisko pri stanici.

Na prelome mája a júna 2019 bolo na stanici vybudované cyklistické stanovište umožňujúce odloženie bicykla, použitie pumpy či nabíjanie elektrobicyklov.

Galéria

Referencie

Iné projekty

Pozri aj 
 Železničná zastávka Banská Bystrica-mesto
 Autobusová stanica Banská Bystrica

Banská Bystrica
Doprava v Banskej Bystrici
Stavby v Banskej Bystrici
Banská Bystrica (mestská časť)